Document ID: 32010D0415

SKLEP KOMISIJE
z dne 26. julija 2010
o dodelitvi dodatnih dni na morju Portugalski v razdelkih ICES VIIIc in IXa z izjemo Cadiškega zaliva
(notificirano pod dokumentarno številko C(2010) 5011)
(Besedilo v portugalskem jeziku je edino verodostojno)
(2010/415/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 53/2010 z dne 14. januarja 2010 o določitvi ribolovnih možnosti za leto 2010 za nekatere staleže rib in skupine staležev rib, ki se uporabljajo v vodah EU, in za plovila EU v vodah, kjer so potrebne omejitve ulova (1), ter zlasti točke 7 Priloge IIB k Uredbi,
ob upoštevanju naslednjega:
(1)
Točka 5.1 Priloge IIB k Uredbi (EU) št. 53/2010 določa največje število dni, ko so ribiška plovila Unije, skupne dolžine 10 m ali več, ki imajo na krovu vlečne mreže, danske potegalke in podobno orodje z velikostjo mrežnega očesa 32 mm ali več, zabodne mreže z velikostjo mrežnega očesa 60 mm ali več ter pridnene parangale, lahko prisotna v razdelkih ICES VIIIc in IXa z izjemo Cadiškega zaliva, od 1. februarja 2010 do 31. januarja 2011.
(2)
Po točki 7 Priloge IIB lahko Komisija na podlagi dokončne prekinitve ribolovnih aktivnosti po 1. januarju 2004 dodeli dodatno število dni na morju, ko sme biti plovilo prisotno na geografskem območju, če ima na krovu tako ribolovno orodje.
(3)
Portugalska je 8. februarja, 23. februarja, 25. marca in 22. aprila 2010 predložila podatke, ki dokazujejo, da je po 1. januarju 2004 osemindvajset ribolovnih plovil prekinilo ribolovne dejavnosti. Glede na predložene podatke in ob upoštevanju metode izračuna iz točke 7.1 Priloge IIB se Portugalski za obdobje od 1. februarja 2010 do 31. januarja 2011 dodeli devetnajst dodatnih dni na morju za plovila, ki imajo na krovu ribolovno orodje, določeno v točki 2(a) navedene priloge.
(4)
Ukrepi iz tega sklepa so v skladu z mnenjem Odbora za ribištvo in ribogojstvo -
SPREJELA NASLEDNJI SKLEP:
Člen 1
1. Največje število dni, ko sme biti ribiško plovilo, ki pluje pod zastavo Portugalske in ima na krovu ribolovno orodje iz točke 2(a) Priloge IIB k Uredbi (EU) št. 53/2010 ter za katero ne velja noben poseben pogoj iz točke 5.2 navedene priloge, prisotno v razdelkih ICES VIIIc in IXa z izjemo Cadiškega zaliva, kakor je določeno v razpredelnici I navedene priloge, se popravi na 177 dni na leto.
2. Največje število dni iz odstavka 1 ne vpliva na prihodnje sklepe, ki jih Komisija sprejme na podlagi točke 7.5 Priloge IIB k Uredbi (EU) št. 53/2010 glede ponovne ocene števila dodatnih dni, ki jih je Komisija predhodno dodelila zaradi dokončne prekinitve dejavnosti.
Člen 2
Ta sklep je naslovljen na Portugalsko republiko.
V Bruslju, 26. julija 2010

Labels: 11
18
6